Sumorni izgledi za evropsku ekonomiju
Trenutno, ekonomsko usporavanje se nastavlja, kao što više faktora ukazuju na umjerenu recesiju, kazao evropski komesar Oli Ren
Ako se ikada desi da Velika Britanija zakuca na briselska vrata tražeći finansijku injekciju Evropskog stabilizacijskog fonda, biće uljudno odbijena, zaključak je koji se nameće nakon što su evropski ministri finansija utvrdili pravila korištenja fonda. Na njegov novac mogu računati samo one države koje se slože sa oštrijim, zajedničkim mjerama finansijske kontrole, što nije bio slučaj sa Britancima. Ono oko čega se ministri nisu još uvijek složili je pitanje: šta činiti sa Grčkom? Tu još uvijek nema ogovora jer, Atina, po shvatanju Brisela, nije na putu zdravog oporavka i mjera kakve je sama predložila i usvojila parlamentarnom većinom. Zbog toga još uvijek čeka narednu rata od oko 130 milijardi eura, krajnje neophodnih Grcima da plate prispjele rate dugova. Sve u svemu, ne samo kada je riječ o Grčkoj, evropska perspektiva izlaska iz krize izgleda danas mračnija nego što se činila juče. ", kazao je evropski komesar za finansije Oli Ren.. Tu se neko sjetio i nedavnih loših ocjena koje je evropskim državama podijelila američka rejting agencija. Tu se, pored ostalog, Evropljanima zamjera što su svoj program zasnovali na stezanju kajša, umjesto da su smogli snage da se upuste u nova ulaganja. Sa tim se ne slaže prvi čovjek Evropske komisije Žoze Manuel Barozo, koji kaže kako će već naredni summit, što će se 30-tog ovog mjeseca održati u Briselu, pokazati suprotno. Želje su jedno a stvarnost, često se pokazalo, nešto sasvim drugo. Ipak, ako je vjerovati onoj da je dijagnoza pola puta do izlječenja, moguće da će shvatanje dubine krize konačno povesti Evropljane ka njenom kraju.